anslagsenergi
Store norske leksikon,Realfag,Fysikk,Mekanikk,Ballistikk
Anslagsenergi er bevegelsesenergien til et prosjektil, for eksempel en kule, som blir omformet i det prosjektilet når målet.
Anslagsenergien er avhengig av hastigheten og massen til prosjektilet, og på grunn av luftmotstanden vil energien alltid være lavere på en gitt avstand enn ved munningen.Energien øker proporsjonalt med kulens masse, mens den øker proporsjonalt med kvadratet av hastigheten. Matematisk kan dette skrives som E=1/2Mv2, der M er massen og v er hastigheten.Inntrengnings-/gjennombrytningsevnen er, i tillegg til anslagsenergien, vesentlig avhengig av kulens konstruksjon, form og vekt i forhold til hastighet.